زرتۆشتیلرین تعلیمی اونلارین مقدس کیتابلارین‌دا، داها دوغروسو، مقدس کیتابلار توپ‌لوسو "آوستا"-دا ایفاده اوْلونوب. زرتۆشتی کاهینلری بئله بیر فیکیر یاییردیلار کی، گویا هم "قات"لار (کیتابین داها قدیم قیس‌می)، هم ده او بیری حیصّه لر زرتۆشت طرفین‌دن آهورا مزدادان نازیل اولموش ایلاهی وهی کیمی یازیلمیش‌دیر. بو مقصدله چوخ واخت مقدس کیتابین متنلرینه "آهورا مازدا زرتۆشته بئله بویوردو" ایفاده‌سی ده آرتیریلیردی.